CELEX: 32020D0539
Language: mt
Date: 2020-04-15 00:00:00
Title: Deċiżjoni tal-Kunsill (UE) 2020/539 tal-15 ta’ April 2020 li tissostitwixxi l-President tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea

20.4.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 122/1
               
            
         DEĊIŻJONI TAL-KUNSILL (UE) 2020/539
         tal-15 ta’ April 2020
         li tissostitwixxi l-President tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari t-tieni paragrafu tal-Artikolu 255 tiegħu,
         Wara li kkunsidra l-inizjattiva tal-President tal-Qorti tal-Ġustizzja tas-6 ta’ Marzu 2020,
         Billi:
         
                     (1)
                  
                  
                     Bis-saħħa tal-ewwel paragrafu tal-Artikolu 255 tat-Trattat dwar il-Funzjonament tal-Unjoni Ewropea, ġie stabbilit kumitat sabiex jagħti opinjoni dwar l-idoneità tal-kandidati sabiex jaqdu d-dmirijiet ta’ Mħallef u ta’ Avukat Ġenerali tal-Qorti tal-Ġustizzja u tal-Qorti Ġenerali qabel ma l-Gvernijiet tal-Istati Membri jagħmlu l-ħatriet (il-“Kumitat”).
                  
               
                     (2)
                  
                  
                     Permezz tad-Deċiżjoni (UE, Euratom) 2017/2262 (1), il-Kunsill ħatar is-seba’ membri tal-Kumitat għal perijodu ta’ erba’ snin, li jintemm fit-28 ta’ Frar 2022.
                  
               
                     (3)
                  
                  
                     Permezz ta’ ittra tas-27 ta’ Frar 2020, is-Sur Christiaan TIMMERMANS, President tal-Kumitat, informa lill-President tal-Kunsill dwar ir-riżenja tiegħu.
                  
               
                     (4)
                  
                  
                     Permezz ta’ ittra tas-6 ta’ Marzu 2020, il-President tal-Qorti tal-Ġustizzja ppropona l-ħatra tas-Sur Allan ROSAS biex jissostitwixxi lis-Sur Christiaan TIMMERMANS bħala President tal-Kumitat, għall-bqija tal-mandat tiegħu, skont il-punt 3 tar-regoli dwar il-funzjonament tal-Kumitat kif jinsabu fl-Anness tad-Deċiżjoni tal-Kunsill 2010/124/UE (2),
                  
               ADOTTA DIN ID-DEĊIŻJONI:
         
            Artikolu 1
            Is-Sur Allan ROSAS huwa b’dan maħtur President tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea għal perijodu li jintemm fit-28 ta’ Frar 2022.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.
         
         
            Magħmul fi Brussell, il-15 ta’ April 2020.
            
               
                  Għall-Kunsill
               
               
                  Il-President
               
               G. GRLIĆ RADMAN
            
         
         
            (1)  Id-Deċiżjoni tal-Kunsill (UE, Euratom) 2017/2262 tal-4 ta’ Diċembru 2017 li taħtar membri tal-kumitat previst mill-Artikolu 255 tat-Trattat dwar il-Funzjonament tal-Unjoni Ewropea (ĠU L 324, 8.12.2017, p. 50).
         
            (2)  Id-Deċiżjoni tal-Kunsill 2010/124/UE tal-25 ta’ Frar 2010 dwar ir-regoli ta’ funzjonament tal-Kumitat previst fl-Artikolu 255 tat-Trattat dwar il-Funzjonament tal-Unjoni Ewropea (ĠU L 50, 27.2.2010, p. 18).